晁补之
复用前韵答鲁直并呈明略
黄子人谈不容口，岂与常人计升斗。
文章屈宋中阻艰，子欲一身追使还。
离骚憭栗悲草木，幽音细出芒丝间。
阳春绝句自云上，折杨何烦嗑然赏。
横经高辩一室惊，乍似远人迷广城。
隔河相和独许我，枯卉亦有条之荣。
廖君不但西南美，谁见今人如是子。
多髯府掾正可谑，蛮语参军宁素喜。
君不见古来皆醉餔糟难，沐浴何须仍振弹。
斲冰无处用兰拽，芙容木末安能攀。
只无相报青玉案，自有平子愁关山。